****

**PODPIRAMO LOKALNE PRIDELOVALCE HRANE**

***Nekaj varnostnih nasvetov za potrošnike ob obisku ponudnikov****. Velja jih dosledno upoštevati, saj je prav, da smo odgovorni do sebe in drugih.*

- Pred obiskom **pokličite ponudnika** iz seznama in se **dogovorite za čas obiska ter za izdelke**, ki jih želite kupiti.

- Ponudnik naj vam **vrednost nakupa pove vnaprej**, da boste lahko prinesli točen znesek denarja in ga dali v zato pripravljeno posodico.

- Na kmetijo **pojdite sami**. Preverite, če morda ponudnik nudi tudi **dostavo izdelkov**.

- Prinesite seboj svojo embalažo.

- Upoštevajte **varnostno razdaljo ter vse ukrepe**, ki jih narekujejo pristojne službe – posebej NIJZ za preprečevanje okužbe s koronavirusom.

***Nekaj varnostnih nasvetov za ponudnike ob obisku potrošnikov****. Velja jih dosledno upoštevati, saj je prav, da smo odgovorni do sebe in drugih.*

* Ko vas pokliče potrošnik **se jasno dogovorite za uro**, kdaj ste odprti za prihod kupcev **ter za izdelke**, ki jih kupec želi pri vas kupiti. Izdelke ustrezno zapakirajte v vrečke. Uporabljajte zaščitne rokavice.
* Po telefonu se dogovorite tudi za **višino vrednosti** nakupa. Prosite kupce, da točen znesek odložijo v zato **pripravljeno posodico**.
* Če imate na kmetiji trgovino, na vidno mesto napišite, da naj **kupci v trgovino vstopajo posamično** ter se ničesar ne dotikajo. Vstopajo naj le kupci, ki so zdravi in nimajo kakršnihkoli znakov bolezni.
* Ob prihodu kupca v trgovino na kmetiji nastavite **pri vhodu razkužilo za roke** in prosite kupca, da ga uporabi. Tudi ponudnik si naj dosledno razkužuje roke pred in po nakupu, ter uporablja rokavice za enkratno uporabo.
* **Dosledno se naj upošteva razdalja med ponudnikom in kupcem**, priporočena je **vsaj 2 m**.
* Po možnosti imejte na obrazu **zaščitno masko**.
* Ponudniki, ki nimate trgovine, lahko na kmetiji **nastavite klopco** na ustrezno mesto in tam v vrečko pripravite naročene izdelke za točno določenega kupca.
* Nikoli vseh kupcev ne naročite ob isti uri, ampak **prihode ustrezno razporedite**.
* Poskrbite za dodatno razkuževanje prostorov, priskrbite si čistilna in razkuževalna sredstva ter zaščitne maske in rokavice.

***OSTANITE ZDRAVI!***